Prețurile au continuat să crească într-un ritm susținut și în februarie, iar inflația anuală rămâne peste 7%. Luna trecută s-au scumpit fructele și legumele (în special cartofii), combustibilii și țigările, dar s-au ieftinit semnificativ biletele de avion.
Potrivit Institutului Național de Statistică, în februarie 2024, prețurile au crescut față de luna trecută pe medie cu +0,8%, un pas ceva mai mic decât în ianuarie, dar încă foarte mare față de restul Europei. Astfel, în primele două luni ale anului, în România prețurile au crescut deja cu +1,9%, un nivel care se apropie de cel al scumpirilor din Europa dintr-un an întreg. Inflația anuală este în februarie de 7,2%, față de 7,4% în ianuarie.
Principalele evoluții ale prețurilor, în februarie 2024, față de luna anterioară:
Fructe +4,5%
Unt -10%
Combustibili +2%
Țigări +1,8%
Energie termică +1%
Transport auto +2,6%
Transport aerian -18%